এদিকে গতকাল সোমবার সকালে হঠাৎ করে সাতমাথায় অবৈধ যানের বিরুদ্ধে অভিযানে নামেন পুলিশ সুপার (এসপি) আলী আশরাফ ভূঁইয়া। তিনি পথে নামলে বগুড়ার সদর থানা, ফাঁড়ি, ট্রাফিক ও ডিবি পুলিশের সদস্যরা পথে নামেন। মাত্র আড়াই ঘণ্টার অভিযানে আটক করা হয় দেড় শতাধিক ব্যাটারি রিকশা, ২০টি মোটরসাইকেল ও ২০টি ইজি বাইক। এ সময় মামলা করা হয় দেড় শতাধিক। এসপি বলেন, ‘সাধারণ মানুষকে সচেতন এবং অবৈধ যানবাহনগুলোকে সতর্ক করতে আমি সড়কে নেমেছি।’